sagorsarker/bangla-wikipedia huggingface dataset:
শিবগামিইন সেলভান

শিবগামিইন সেলভান () হচ্ছে ১৯৭৪ সালে মুক্তিপ্রাপ্ত একটি তামিল চলচ্চিত্র যেটার পরিচালক ছিলেন সি ভি রাজেন্দ্র। এই চলচ্চিত্রটি ১৯৬৯ সালের হিন্দি চলচ্চিত্র "আরাধনা"-এর পুনঃনির্মাণ। চলচ্চিত্রটিতে ভারতীয় বিমান বাহিনীর বৈমানিক হিসেবে "আরাধনা"-এর রাজেশ খান্নার ফ্লাইট লেফটেন্যান্ট অরুণ বর্মা এবং সূর্য প্রসাদ স্যাক্সেনা চরিত্রদ্বয়ের পুনঃপরিস্ফুটিত চরিত্র ফ্লাইট লেফটেন্যান্ট অশোক এবং বিজয় চরিত্রে তামিল চলচ্চিত্র শিল্পের সেই সময়কার মহানায়ক শিবাজি গণেশন অভিনয় করেছিলেন। অপরদিকে শর্মিলা ঠাকুরের বন্দনা ত্রিপাঠী চরিত্রের নতুন সংস্করণে অভিনেত্রী বানিশ্রী ছিলেন। এম এস বিশ্বনাথ চলচ্চিত্রটির সঙ্গীত পরিচালনা করেছিলেন।
প্রয়াত ফ্লাঃ লেঃ অশোক শিবগামিকে ভালোবাসত, শিবগামি তার দ্বারা গর্ভবতী হয় এবং একটি বাচ্চা জন্ম দেয়। বাচ্চাটি অন্য একটি পরিবারে বড় হয় যেখানে শিবগামি কর্মচারী হিসেবে কাজ করে, সে ঐ পরিবারে প্রায় ধর্ষিত হতে যায় এবং পরে জেল খাটে। জেল থেকে বের হয়ে সে ফ্লাঃ লেঃ অশোকের মত আরেকটি ফ্লাঃ লেঃ কে দেখতে পায় (অবিকল চেহারার) এবং বুঝেই নেয় যে এটি তারই ছেলে।
চলচ্চিত্রটির সঙ্গীত পরিচালক ছিলেন এম এস বিশ্বনাথন।
ডুয়েট (চলচ্চিত্র)

ডুয়েট () হচ্ছে ১৯৯৪ সালের একটি তামিল চলচ্চিত্র। তামিল চলচ্চিত্র শিল্পের অন্যতম খ্যাতিমান পরিচালক কৈলাস বলচন্দ এর রচনা ও পরিচালনায় এই চলচ্চিত্রে মুখ্য ভূমিকায় ছিলেন প্রভু, মীনাক্ষী শেষাদ্রী, রমেশ অরবিন্দ এবং প্রকাশ রাজ। এ আর রহমান চলচ্চিত্রটির সঙ্গীত পরিচালনার দায়িত্ব ছিলেন। চলচ্চিত্রটি হিন্দি ভাষায় 'তু হি মেরা দিল' নামে অনুবাদ করে মুক্তি দেয়া হয়েছিলো। এই চলচ্চিত্রটি ১৯৯০ সালের একটি ফরাশি চলচ্চিত্রের পুনঃনির্মাণ ছিলো।
সামিনা খালিদ ঘুরকি

সামিনা খালিদ ঘুরকি (Urdu: ثمینہ خالد گرکی; জন্ম ১৩ আগস্ট ১৯৫৬) হচ্ছেন পাকিস্তান পিপলস্ পার্টি (পিপিপি) এর একজন পাকিস্তানি রাজনীতিবিদ। 
ঘুরকির জন্ম ১৯৫৬ সালের ১৩ই আগস্ট লাহোরের পাঞ্জাবের ঘুরকি আরিন পরিবার-এ, এবং ১৯৭৬ সালে লাহোর মহিলা কলেজ-এ তার ডিগ্রি সম্পন্ন করেন। তিনি ২০০২ সালে তার প্রথম মেয়াদে জাতীয় সংসদের সদস্য হন লাহোরের বৃহত্তম এনএ-১৩০ আসন থেকে নির্বাচিত হয়ে। ২০০৮ সালে একই নির্বাচনী এলাকা থেকে তিনি পুনরায় নির্বাচিত হন। তিনি প্রধানমন্ত্রী ইউসুফ রাজা গিলানির মন্ত্রিসভায় বিশেষ শিক্ষা বিষয়ক ফেডারেল মন্ত্রী নিযুক্ত হন, প্রধানমন্ত্রী রাজা পারভেজ আশরাফ।এর মন্ত্রীসভায় পরিবেশ মন্ত্রী এবং পরে জাতীয় ইন্টিগ্রেশন এবং ঐতিহ্য হন।
তিনি খালিদ জাভেদকে বিয়ে করেন, সামিনা দুই ছেলে এবং দুই মেয়ের মা। তার পরিবার ঘুরকি, লাহোর-এ ঘুরকি ট্রাস্ট টিচিং হাসপাতালের অর্থায়ন করেন। তার মৃত স্বামী সাবেক সংসদ সদস্য ছিলেন। রাজনীতিতে পরিবারের অন্যান্য সদস্যরা হলেন ফারুক ঘুরকি (তথ্য ও প্রযুক্তি সম্পর্কিত প্রাক্তন প্রাদেশিক মন্ত্রী), আর্শাদ ঘুরকি, মুহাম্মদ ইকবাল ঘুরকি (সাবেক প্রাদেশিক মন্ত্রী)।
মন্ত্রীসভায় থাকাকালীন শিক্ষা, পরিবেশ, স্থানীয় সরকার বিষয়ক বিষয়, সংস্কৃতি ও মহিলা বিষয়ক বিষয়ে কাজ করেছেন । তিনি নিউইয়র্কে মহিলাদের জন্য জাতিসংঘ উন্নয়ন তহবিল-এর (ইউএনআইএফইএম) "নারীর বিরুদ্ধে সহিংসতাকে না বলুন" প্রচারণায় স্বাক্ষর করা ৯ জন সাংসদের মধ্যে একজন ছিলেন। তিনি পাকিস্তান পিপলস্ পার্টি পাঞ্জাব মহিলা শাখার সভাপতি নিযুক্ত হন।
কাদাল

কাদাল () হচ্ছে ২০০৪ সালে মুক্তি প্রাপ্ত একটি তামিল রোমান্টিক ড্রামা ট্র্যাজেডি চলচ্চিত্র। চলচ্চিত্রটির কাহিনী একটি বাস্তব জীবনের কাহিনীর উপর ভিত্তি করে নির্মিত হয়েছিলো। চলচ্চিত্রটির পরিচালক ছিলেন বালাজি শক্তিবেল এবং প্রযোজক ছিলেন এস. শঙ্কর। চলচ্চিত্রটিতে নবাগত ভরত এবং সন্ধ্যা নায়ক-নায়িকার ভূমিকায় ছিলেন। চলচ্চিত্রটি মুক্তির পর মোটামুটি ভালোই ব্যবসা করতে পেয়েছিলো। চলচ্চিত্রটি তেলুগু ভাষায় "প্রেমিস্থে" নামে অনুবাদ করে মুক্তি দেয়া হয়েছিলো। কন্নড় ভাষায় চলচ্চিত্রটি "চেলুভিনা চিত্তারা" নামে পুনর্নির্মিত হয়ে ২০০৭ সালে মুক্তি পেয়েছিলো, ২০০৮ সালে চলচ্চিত্রটির বাংলা পুনর্নির্মিত সংস্করণ "চিরদিনই তুমি যে আমার" মুক্তি পেয়েছিলো।
ঐশ্বর্যা নামের একটি বিদ্যালয় পড়ুয়া মেয়ে মুরুগান নামের একটি স্কুটার মেকানিক গরীব ছেলের সঙ্গে প্রেম করে; ঐশ্বর্যার পরিবার এটা মেনে নেয়না কারণ তার পরিবার আর্থিকভাবে সচ্ছল। ঐশ্বর্যা মুরুগানকে পালিয়ে বিয়ে করে এবং পরে অনেক ঝামেলার পরে মুরুগানকে বেধড়ক মার দেয় ঐশ্বর্যার পরিবারের সদস্যারা, ওদের বিয়ে মেনে নেওয়া হয়না। ঐশ্বর্যাকে পরে আরেকজনের সঙ্গে বিয়ে দেওয়া হয় আর ঐশ্বর্যা বহু বছর পরে রাস্তায় এক মানসিক ভারসাম্যগ্রস্ত ভিখারীকে দেখে চিনতে পারে যে এই সেই মুরুগান যার সঙ্গে সে একদিন প্রেম করতো।
সতীশ সামন্ত হল্ট রেলওয়ে স্টেশন

সতীশ সামন্ত হল্ট রেলওয়ে স্টেশন হল পাঁশকুড়া-হলদিয়া লাইন এর একটি গুরুত্ব পূর্ণ রেলওয়ে স্টেশন। এই স্টেশনটি কলকাতা শহরতলি রেলওয়ে ব্যবস্থার অন্তর্গত একটি স্টেশন। এটি ভারতের পশ্চিমবঙ্গ রাজ্যের পূর্ব মেদিনীপুর জেলায় অবস্থিত। স্টেশনটি মহিষাদল এবং পার্শ্ববর্তী এলাকায় রেল পরিষেবা প্রদান করে। হাওড়া রেলওয়ে স্টেশন থেকে ১০২ কি.মি. দূরে স্টেশনটি অবস্থিত এবং পাঁশকুড়া রেলওয়ে স্টেশন থেকে ৩৫ কি.মি. দূরে স্টেশনটি অবস্থিত।
সতীশ সামন্ত হল্ট রেলওয়ে স্টেশনটি পশ্চিমবঙ্গের মহিষাদল এ অবস্থিত। স্টেশন কোড হল (এসএসপিএইচ)। এটি পাঁশকুড়া-হলদিয়া লাইনের একটি ছোট রেলওয়ে স্টেশন। নিকটতম স্টেশনগুলি মহিষাদল, কেশবপুর এবং প্রধান রেলওয়ে স্টেশন হল হাওড়া এবং খড়গপুর। সমস্ত লোকাল ইএমইউ ট্রেনগুলি এই স্টেশনে দাঁড়ায়। যেমন- হাওড়া-হলদিয়া লোকাল, পাঁশকুড়া-হলদিয়া লোকাল এবং সাঁতরাগাছি-হলদিয়া লোকাল ইত্যাদি। ১৯৮৬ সালে পাঁশকুড়া-দুর্গাচক লাইনটি চালু করা হয়েছিল, এমন সময় যখন হলদিয়া বন্দর নির্মাণ করা হচ্ছিল। পরবর্তীকালে এটি হলদিয়া পর্যন্ত প্রসারিত করা হয়েছিল।
পাঁশকুড়া-হলদিয়া লাইনটি ১৯৭৪-৭৬ সালে বিদ্যুতায়িত হয়।
২০১৯ ক্রিকেট বিশ্বকাপ নকআউট পর্ব

২০১৯ ক্রিকেট বিশ্বকাপের নক-আউট পর্বে দুইটি সেমি-ফাইনাল খেলা অনুষ্ঠিত হবে। বিজয়ী দলগুলো লর্ডসে চূড়ান্ত খেলায় প্রতিদ্বন্দ্বিতায় অবতীর্ণ হবে। প্রথম সেমি-ফাইনাল ম্যানচেস্টারের ওল্ড ট্রাফোর্ডে ও দ্বিতীয় সেমি-ফাইনাল বার্মিংহামের এজবাস্টনে অনুষ্ঠিত হবার কথা রয়েছে। ১৯৯৯ সালের প্রতিযোগিতার ন্যায় নক-আউট খেলাগুলোয় সংরক্ষিত দিন রাখা হয়েছে। এই নিয়ে তৃতীয় বার এজবাস্টন এ এবং চতুর্থ বার ওল্ড ট্রাফোর্ডে বিশ্বকাপের সেমিফাইনাল অনুষ্ঠিত হবে।
২৫ শে জুন ২০১৯, অস্ট্রেলিয়া লর্ডসে ইংল্যান্ডকে হারিয়ে প্রথম দল হিসেবে সেমিফাইনাল খেলার যোগ্যতা অর্জন করে। ভারত ২ জুলাই ২০১৯, এজবাস্টন এ বাংলাদেশকে হারিয়ে দ্বিতীয় দল হিসেবে সেমিফাইনালে নিজেদের স্থান পোক্ত করে। পরবর্তী দিন স্বাগতিক ইংল্যান্ড নিউজিল্যান্ডকে হারিয়ে সেমিফাইনালে খেলার যোগ্যতা অর্জন করে। এরপর ৫ জুলাই ২০১৯, লর্ডসে পাকিস্তান বাংলাদেশের বিরুদ্ধে নিজেদের প্রয়োজনীয় রান রেটের উন্নতি ঘটাতে না পারলে নিউজিল্যান্ড চতুর্থ দল হিসেবে সেমিফাইনাল খেলার যোগ্য বিবেচিত হয়।
মহিষাদল রেলওয়ে স্টেশন

মহিষাদল রেলওয়ে স্টেশন হল পাঁশকুড়া-হলদিয়া লাইন এর একটি গুরুত্ব পূর্ণ রেলওয়ে স্টেশন। এই স্টেশনটি কলকাতা শহরতলি রেলওয়ে ব্যবস্থার অন্তর্গত একটি স্টেশন। এটি ভারতের পশ্চিমবঙ্গ রাজ্যের পূর্ব মেদিনীপুর জেলায় অবস্থিত। স্টেশনটি মহিষাদল এবং পার্শ্ববর্তী এলাকায় রেল পরিষেবা প্রদান করে। হাওড়া রেলওয়ে স্টেশন থেকে ১০৫ কি.মি. দূরে স্টেশনটি অবস্থিত এবং পাঁশকুড়া রেলওয়ে স্টেশন থেকে ৩৮ কি.মি. দূরে স্টেশনটি অবস্থিত।
মহিষাদল রেলওয়ে স্টেশনটি পশ্চিমবঙ্গের মহিষাদল এ অবস্থিত। স্টেশন কোড হল (এমএসডিএল)। এটি পাঁশকুড়া-হলদিয়া লাইনের একটি ছোট রেলওয়ে স্টেশন। নিকটতম স্টেশনগুলি বরদা, সতীশ সামন্ত হল্ট এবং প্রধান রেলওয়ে স্টেশন হল হাওড়া এবং খড়গপুর। সমস্ত লোকাল ইএমইউ ট্রেনগুলি এই স্টেশনে দাঁড়ায়। যেমন- হাওড়া-হলদিয়া লোকাল, পাঁশকুড়া-হলদিয়া লোকাল এবং সাঁতরাগাছি-হলদিয়া লোকাল ইত্যাদি। ১৯৮৬ সালে পাঁশকুড়া-দুর্গাচক লাইনটি চালু করা হয়েছিল, এমন সময় যখন হলদিয়া বন্দর নির্মাণ করা হচ্ছিল। পরবর্তীকালে এটি হলদিয়া পর্যন্ত প্রসারিত করা হয়েছিল।
পাঁশকুড়া-হলদিয়া লাইনটি ১৯৭৪-৭৬ সালে বিদ্যুতায়িত হয়।
দিনা আল জুহানি আব্দুল আজিজ

তিনি ক্যালিফোর্নিয়া জন্মগ্রহণ করেন। তার বাবা ছিলেন সৌদি আরবের সাবেক যোগাযোগ মন্ত্রী আলী আল জুহানি। তিনি আমেরিকা ও মধ্যপ্রাচ্যে বসবাস করেন করেন। তার বাবা ছিলেন একজন অর্থনীতিবিদ, তিনি আমেরিকার বেশ কয়েকটি বিশ্ববিদ্যালয়ে শিক্ষাদান করতেন। ১৯৯৮ সালে দীনা আল জুহানি সৌদি আরবের রাজকুমার সুলতান বিন ফাহাদ বিন নাসের বিন আব্দুল আজিজকে বিয়ে করেন। তখন তার নামের সাথে প্রিন্সেস যুক্ত হয়। তাদের তিনটি সন্তান হয়, একটি মেয়ে এবং দুইটি ছেলে।
ছয় বছর বয়সে ব্রিটিশ পত্রিকা "ট্যাটলারের" একটি অনুলিপি দেখে তিনি ফ্যাশনে আগ্রহী হইয়ে উঠেন। তিনি বলেন, "আমি প্রতিটি পত্রিকা শুরু থেকে শেষ পর্যন্ত পড়তাম। ফ্যাশন সম্পর্কিত সবকিছুর জন্য আগ্রহী ছিলাম"। বিভিন্ন আন্তর্জাতিক ফ্যাশন শোতে যোগ দেওয়ার পর, তিনি ২০০৬ সালে রিয়াদে তার দোকান "ডিএনএ" প্রতিষ্ঠা করেন। ২০১৩ সালে এর একটি শাখা খোলা হয় কাতারের দোহায়। পারসিয়ান উপসাগরীয় অঞ্চলে এক দশক সফল ব্যবসায় করার পর, তিনি DNACHIC.com নামের একটি ই-শপিং ওয়েবসাইট চালু করেন। এখানে মধ্য প্রাচ্যের গ্রাহকদের কথা মাথায় রেখে পোশাক তৈরী করা হয়। ২০১৬ সালের সেপ্টেম্বর মাসে তিনি ভোগ আরব (Vogue Arabia) এর সম্পাদক হিসেবে দায়িত্ব পান। কিন্তু ম্যাগাজিন ব্যবস্থাপনা নিয়ে বিতর্কের কারণে তাকে অল্প সময় পরেই বরখাস্ত করা হয়।
আন্দ্রৌলা হেনরিকস

আন্দ্রৌলা হেনরিকস হলেন একজন সাইপ্রাসীয় মানবাধিকার কর্মী, যিনি দেশটিতে মানব পাচার প্রতিরোধে কাজ করে চলেছেন।
আন্দ্রৌলা হেনরিকস মানব পাচাএ বিরোধী সংগঠন 'সাইপ্রাস স্টপ ট্র‍্যাফিকিং' প্রতিষ্ঠা করেছিলেন। তিনি দেশটির সরকারকে মানব পাচার বন্ধে আরো কঠোরভাবে কাজ করার জন্য অনুরোধ জানিয়েছিলেন। ২০০৮ সালে তার মানব পাচার বিরোধী সংগঠনটি মানব পাচার বিরোধী সমাবেশ করেছিল।
সমাবেশে বক্তৃতা দিয়েছিলেন যুক্তরাজ্য, ইউরোপীয় ইউনিয়ন থেকে আগত প্রতিনিধিরা ছাড়াও দেশটির আইনসভার সদস্য, অ্যাটর্নি জেনারেলের অফিস থেকে আগত প্রতিনিধি, তুর্কি-সাইপ্রাসীয় সমাজের প্রতিনিধি, বেসরকারি সংস্থার প্রতিনিধি এবং সাংবাদিকেরা। তিনি মানব পাচারের শিকার হওয়া নারীদের তাদের বাসায় আশ্রয় দিয়ে থাকেন। এসব নারীরা তার বাসায় থেকে তাদের যৌনদাসী হিসেবে বিক্রি করা ব্যক্তিদের বিরুদ্ধে দেশটির আদালতে মামলায় সাক্ষ্য প্রদান করে থাকে।
২০১০ সালে তাকে আন্তর্জাতিক সাহসী নারী পুরস্কার প্রদান করে মার্কিন পররাষ্ট্র দফতর। ২০১২ সালে তাকে র‍্যাংক অব কমান্ডার ইন দ্য ন্যাশনাল অর্ডার অব মেরিট হিসেবে নিযুক্ত করেন সাইপ্রাসে নিযুক্ত তৎকালীন ফরাসি রাষ্ট্রদূত জ্যঁ- লুক ফ্লোরেঁ।
২০১৯ ক্রিকেট বিশ্বকাপ কর্মকর্তাবৃন্দ

২০১৯ সালের ক্রিকেট বিশ্বকাপের জন্যে খেলা পরিচালনাকারী কর্মকর্তাদেরকে ‘আম্পায়ার বাছাই তালিকা’ থেকে মনোনীত করা হবে। ২৬ এপ্রিল, ২০১৯ তারিখে এ তথ্য প্রকাশ করা হয়। আম্পায়ার বাছাই তালিকায় এ বিশ্বকাপের জন্যে ১৬জন আম্পায়ারকে অন্তর্ভুক্ত করা হয়েছে। অস্ট্রেলিয়া থেকে চারজন, ইংল্যান্ড থেকে পাঁচজন, এশিয়া থেকে চারজন, নিউজিল্যান্ড, দক্ষিণ আফ্রিকা ও ওয়েস্ট ইন্ডিজ থেকে একজন এ তালিকায় স্থান পেয়েছেন। এছাড়াও, ছয়জন ম্যাচ রেফারি এ প্রতিযোগিতা পরিচালনার জন্যে রাখা হয়েছে।
নির্বাচিত বারোজন আম্পায়ারকে আইসিসি’র সেরা আম্পায়ার তালিকা থেকে নেয়া হয়েছে। বাদ-বাকী চারজনকে আম্পায়ার ও রেফারিদের আন্তর্জাতিক তালিকা থেকে অন্তর্ভুক্ত করা হয়েছে। আইসিসি’র সেরা আম্পায়ার তালিকার অন্যতম সদস্য ইয়ান গোল্ড ইতোমধ্যে ঘোষণা করেছেন যে, এ প্রতিযোগিতা শেষে তিনি আম্পায়ারের দায়িত্ব থেকে অবসর গ্রহণ করবেন।
নির্বাচিত তালিকা থেকে ছয়জন রেফারিকে মনোনীত করা হয়েছে। নির্বাচিত সকল রেফারিকেই আইসিসি রেফারিদের সেরা তালিকা থেকে নেয়া হয়েছে।
অ্যান এনজোগু

অ্যান এনজোগু হলেন কেনিয়ার একজন মানবাধিকার কর্মী। তিনি দেশটিতে ২০০৭ সালের সাধারণ নির্বাচনের পর সহিংসতায় নারী নির্যাতন নিয়ে কাজ করেছেন। তিনি দেশটির যৌন সহিংসতাবিরোধী আইন প্রণয়নের সাথেও যুক্ত ছিলেন।
তিবি দেশটিতে নারী অধিকার নিয়ে কাজ করেছেন, কাজ করেছেন নারী নির্যাতনের বিরুদ্ধে। ২০০৭ সালে তিনি দেশটির আইনসভার সদস্যদের বেতন পুনর্বিবেচনার অনুরোধ জানানোর পর তাকে গ্রেফতার করে দেশটির আইনশৃঙ্খলা বাহিনী। তার মতে, কেনিয়ার আইনসভা সদস্যদের বেতন দেশটির ভঙ্গুর অবস্থার দরুন কমানো উচিত। তিনিসহ যারা তার মতকে সমর্থন করে গ্রেফতার হয়েছিলেন তাদের আইনিপ্রক্রিয়াটি "অ্যান এনজোগু এবং অন্যান্য বনাম রাষ্ট্র" নামের পরিচিত। তারা দেশের সাংবিধানিক উদ্ধৃতি দিয়ে বলেছিলেন যে, দেশটির আইনশৃঙ্খলা বাহিনী কোন কেনিয়ানকে বিনা বিচারে ২৪ ঘণ্টার বেশি আটক রাখতে পারে না। মামলায় তারা সফল হয়েছিলেন। ২০০৮ সালে তিনি দেশটির সুধীসমাজ সভার যুগ্ম আহবায়ক ছিলেন। সুধীসমাজ সভা দেশটির রাজনৈতিক পরিস্থিতির উন্নতি করার জন্য কাজ করেছিল।
২০০৮ সালে তিনি গ্র‍্যান্ড রিজেন্সি হোটেল বিক্রির সময় প্রতিবাদ জানিয়েছিলেন। তার মতে, হোটেলটি বিক্রির সময় দুর্নীতি হতে পারে। গ্রেফতারের সময় তাকে শারীরিকভাবে লাঞ্ছিত করা হয়েছিল।
২০১২ সালে অ্যান এনজোগু এবং তার ছেলেকে অ্যান এনজোগুর বাবাকে লাঞ্ছিত করার অভিযোগ আনা হয়েছিল কিন্তু, ২০১৩ সালে তারা অভিযোগ থেকে মুক্তি পান।
২০১০ সালে তাকে আন্তর্জাতিক সাহসী নারী পুরস্কার প্রদান করে মার্কিন পররাষ্ট্র দফতর।
চকচকা

চকচকা ভারতের পূর্বপ্রান্তে অবস্থিত পশ্চিমবঙ্গ রাজ্যের কোচবিহার জেলার অন্তর্গত একটি জনগণনা নগর৷ এটি কোচবিহার নগর সংলগ্ন ও বৃহত্তর কোচবিহার নগরের অংশ৷
চকচকা শহরটি কোচবিহার জেলার কোচবিহার ২ ব্লকের অন্তর্ভুক্ত৷ শহরটি কোচবিহার থানার অন্তর্গত এবং এটি বৃৃহত্তর কোচবিহার শহরের অন্তর্ভুক্ত হলেও কোচবিহার পৌরসভা থেকে ভিন্ন ও তার পূর্বউপকণ্ঠে অবস্থিত৷
২০১১ খ্রিষ্টাব্দের ভারতের জনগণনা অনুসারে চকচকা শহরের জনসংখ্যা ৮৫৮২ জন, যার মধ্যে ৪৪২৬ জন পুরুষ ও ৪১৫৬ জন নারী৷ প্রতি হাজার পুরুষে ৯৩৯ জন নারী৷ ৬ বছর অনুর্দ্ধ ৭৬৯ জন শিশু, যা সমগ্র জনসংখ্যার ৮.৯৬ %৷ ৬ বছরোর্দ্ধ জনসংখ্যার ৯০.২৫% অর্থাৎ ৭০৫১ জন সাক্ষর৷
শহরটি ১৭ নং জাতীয় সড়কের ওপর অবস্থিত৷ কোচবিহার বিমানবন্দরটি শহরটির নিকটেই অবস্থিত৷ জেলাসদর কোচবিহারের পার্শ্ববর্তী হওয়ার জন্য এই শহরটি থেকে জেলার বিভিন্ন শহরসহ শিলিগুড়ি, জলপাইগুড়ি, আলিপুরদুয়ার ও কিশানগঞ্জ শহরের সাথে সড়কপথে যুক্ত৷ নিকটবর্তী রেলস্টেশনটি হলো কোচবিহার ও নিউ কোচবিহার রেলওয়ে স্টেশন৷
শাহিদা জামিল

শাহিদা নিগাত জামিল (জন্ম ৩০ জানুয়ারি ১৯৪৪ শাহিদা নিঘাত সুলাইমান) একজন পাকিস্তানি আইনজীবী এবং রাজনীতিবিদ যিনি পাকিস্তানের আইনমন্ত্রী হিসাবে দায়িত্ব পালন করেন।
জামিল শাহ আহমেদ সুলাইমানের একমাত্র কন্যা ( একজন ব্যবসায়ী এবং স্যার শাহ সুলাইমান এর পুত্র) এবং মৃত বেগম আখতার সুলাইমান (একজন সুপরিচিত সমাজকর্মী এবং হোসেন শহীদ সোহ্‌রাওয়ার্দীর কন্যা)।
১৯৭৩ সালে তিনি বারে ঢাক পেয়েছিলেন। এর আগে তিনি সিন্ধু মুসলিম আইন কলেজ থেকে স্নাতক হন এবং সেন্ট জোসেফ কলেজের মাধ্যমে করাচি বিশ্ববিদ্যালয়ের রাষ্ট্র বিজ্ঞান ও ইংরেজি সাহিত্যে স্নাতক ডিগ্রি অর্জন করেন।
তিনি চৌধুরী মোহাম্মদ জামিলকে (পাকিস্তান সুপ্রীম কোর্টের সিনিয়র আইনজীবী এবং পাকিস্তান সুপ্রীম কোর্ট বার অ্যাসোসিয়েশনের প্রাক্তন সহ-সভাপতি) বিয়ে করেন।
১৯৯৯ সালে তিনি সিন্ধু প্রদেশের আইন মন্ত্রী হিসেবে নিযুক্ত প্রথম নারী হন এবং ২০০০ সালে আইন, বিচার ও মানবাধিকার এবং সংসদ বিষয়ক মন্ত্রী হিসেবে নিযুক্ত হন। তিনি তত্ত্বাবধায়ক সরকারের প্রধানমন্ত্রী মুহাম্মদ মিয়া সুমরো-এর মন্ত্রীসভায় ২০০৭ থেকে ২০০৮ পর্যন্ত নারী উন্নয়ন, সমাজকল্যাণ ও বিশেষ শিক্ষা মন্ত্রী হিসেবে দায়িত্ব পালন করেন।
তিনি বিভিন্ন বিষয় যেমন ক্ষমতার একটি উপাদান হিসাবে জাতীয়-রাজনৈতিক পরিবেশ এবং জাতীয় নিরাপত্তার উপর তার প্রভাব, অপরাধ সম্পর্কিত প্রতিবেদন, দক্ষিণ এশিয়ায় অভ্যন্তরীণ নিরাপত্তা ব্যবস্থা এবং জাতীয় নিরাপত্তার মাত্রা ইত্যাদির উপর তার প্রভাব সম্পর্কে গভীর গবেষণা পরিচালনা করেন।
তার দ্বারা প্রকাশিত প্রবন্ধগুলির মধ্যে রয়েছে "বিচার বিভাগের স্বাধীনতা", "আন্তর্জাতিক মানবিক আইন", ১৯৯২-এ দৈনিক খবর, "নাস্তিসর্বস্বতার উত্তরাধিকার", ১৯৯৫-এ নেতা, "যার মধ্যে আল্লাহর নাম স্মরণ করা হয় - আল-কুরআন", ১৯৯৭-এ জাতি, এবং "সশস্ত্র বাহিনী ও পাকিস্তান আন্দোলন", ১৯৯৭-এ ভোর।
ইউসুফ আলী মোল্লা

মোহাম্মদ ইউসুফ আলী মোল্লা একজন বাংলাদেশি শিক্ষাবিদ ও অধ্যাপক। তিনি বাংলাদেশের বিশ্ববিদ্যালয় মঞ্জুরী কমিশনের ভারপ্রাপ্ত চেয়ারম্যান হিসেবে দায়িত্ব পালন করেছেন। ড.কাজী শহীদুল্লাহ চেয়ারম্যান হিসেবে তাঁর স্থলাভিষিক্ত হন। 
ইউসুফ ঢাকা বিশ্ববিদ্যালয় থেকে ১৯৬৯ সালে রসায়নে স্নাতক ও ১৯৭০ সালে শারীরিক-অজৈব রসায়নে স্নাতকোত্তর ডিগ্রি অর্জন করেন। তিনি ১৯৭৯ সালে সিডনির ম্যককুইয়ারি বিশ্ববিদ্যালয় থেকে পিএইচডি ডিগ্রি লাভ করেন।
ইউসুফ ১৯৭২ সালের মার্চে জাহাঙ্গীরনগর বিশ্ববিদ্যালয়ের রসায়ন বিভাগে প্রভাষক হিসেবে যোগদান করেন এবং ১৯৭৫ সালের মার্চ পর্যন্ত শিক্ষকতা করেন। ১৯৮১ সালের জুনে তিনি ঢাকা বিশ্ববিদ্যালয়ের রসায়ন বিভাগে সহকারী অধ্যাপক হিসেবে যোগদান করেন। ১৯৮৪ সালের ফেব্রুয়ারি থেকে ১৯৯৩ সালের জুন পর্যন্ত একই বিভাগে সহযোগী অধ্যাপক ও ১৯৯৩ সালের জুলাই থেকে ২০১৬ সালের জুন পর্যন্ত পূর্ণ অধ্যাপক হিসেবে শিক্ষকতা করেন। পরবর্তীতে তাকে বিজ্ঞান অনুষদের ডিন হিসেবে দায়িত্ব প্রদান করা হয়।
২০১৯ সালের ৮ মে ইউজিসির ভারপ্রাপ্ত চেয়ারম্যান হিসেবে দায়িত্ব গ্রহণের পূর্বে তিনি ২০১৫ সালের ২৮ মে থেকে ইউজিসির পূর্ণকালীন সদস্য হিসেবে দায়িত্ব পালন করছিলেন।
লতফিয়া এলনাদি

লতফিয়া এলনাদি (; অক্টোবর ২৯, ১৯০৭ – ২০০২) ছিলেন একজন মিশরীয় বিমানচালক। পাইলট লাইসেন্স অর্জনকারী হিসাবে তিনি একজন মিশরীয় ও আরব বিশ্বের প্রথম নারী ছিলেন।
লতফিয়া এলনাদি ১৯০৭ সালের ২৯শে অক্টোবর কায়রোর একটি উচ্চ-বংশীয় পরিবারে জন্মগ্রহণ করেন। তারপর তার প্রাথমিক শিক্ষা সম্পূর্ণ করার পর তিনি প্রত্যাশা করতেন, তিনি বিয়ে করবেন এবং একজন গৃহিণী ও মা হবেন। আল নাদির বাবা মাতবা আমিরিয়া সরকারি ছাপাখানার কর্মকর্তা, আল নাদির মাধ্যমিক শিক্ষা গ্রহণ করার কোনো কারণ দেখছিলেন না। কিন্তু আধুনিক শিক্ষা ও ভাষা অনুসরণের জন্য তার মা তাকে আমেরিকান কলেজে যোগ দিতে উৎসাহিত করেন।
আল নাদি উড়ন্ত বিদ্যালয় সমন্ধে একটি প্রবন্ধ পড়েছিলেন এবং ফ্লাইং স্কুলটি একমাত্র কায়রোতে খোলা ছিলো। তার পিতার আপত্তি থাকা সত্ত্বেও তিনি উড়ন্ত বিদ্যালয়ে নির্ধারিত হওয়ার জন্য সেখানে উপস্থিত ছিলেন। প্রথমে তিনি সাহায্য পাওয়ার জন্য একজন সাংবাদিকের কাছে গিয়েছিলেন। কিন্তু তিনি যখন সেখানে ব্যার্থ হন তখন তার সাহায্যের জন্য তিনি সরাসরি ইজিপ্টএয়ার এর পরিচালকের কাছে গিয়েছিলেন। ইজিপ্টএয়ার এর পরিচালক তাকে সাহায্যে করতে সম্মত হন। উড্ডয়ন পাঠ সম্পূর্ণ করার জন্য আল নাদির অর্থ পরিশোধ করার কোনো উপায় ছিলো না। উড্ডয়ন পাঠ সম্পূর্ণ করার জন্য তিনি ফ্লাইং স্কুলের (উড্ডয়ন বিষয়ক বিদ্যালয় বা শিক্ষা প্রতিষ্ঠান) সচিব এবং টেলিফোন অপারেটর হিসাবে কাজ করেছিলেন।
এলনাদি তার বাবাকে বলেছিলেন তিনি দ্বি-সাপ্তাহিক দল অধ্যয়নে অংশগ্রহণ করবেন। তিনি পরবর্তীতে উড্ডয়ন পাঠ নিয়েছিলেন ৩৩ জন পুরুষ সহপাঠীর সাথে। ১৯৩৩ সালের ২৬শে সেপ্টেম্বর, আল নাদি তার পাইলটের লাইসেন্স অর্জন করেন। মাত্র ৬৭ দিনের গবেষণার পরে তিনি বিশ্বের প্রথম আফ্রিকান ও আরব বিশ্বের প্রথম নারী পাইলট হন। প্রথমে তার বাবা রাগান্বিত ছিলেন, কিন্তু আল নাদির সাফল্য দেখে তার বাবার রাগ কমে যায় এবং পিরামিডের উপর দিয়ে উড্ডয়নের অনুমতি দেন। তার কৃতিত্বের ফলে তিনি সারা বিশ্বে আলোচিত হন।
১৯৩৩ সালের ১৯শে ডিসেম্বর, আল নাদি কায়রো এবং আলেক্সান্দ্রিয়া হতে আন্তর্জাতিক উড্ডয়ন প্রতিযোগিতায় অংশ নেন। ১০০ মাইল/ঘণ্টা উড়ন্ত গড় বেগে তার একক-ইঞ্জিন বিমান উড়িয়ে অন্যান্য প্রতিযোগিদের আগে শেষ প্রান্তে পৌঁছান। তিনি ২০০ মিশরীয় পাউন্ডের একটি পুরস্কার পান এবং তার প্রচেষ্টার জন্য রাজা ফুয়াদ অভিনন্দন জানান। হুদা শাওয়ারায়ী, একজন নারীবাদী নেতা, আল নাদির উৎসাহের জন্য সম্মানবার্তা পাঠান। তারপর আল নাদি তার নিজের বিমান কিনার জন্য একটি তহবিল গঠন করেছিলেন। আল নাদি মিশরের বিমানচালনা ক্লাবের উপদেষ্টা হিসাবে কাজ করতেন। তিনি তার মেরুদন্ডের আঘাতের দুর্ঘটনার আগে পাঁচ বছর বিমান চালনা করেছেন।
আল নাদির সাফল্য অনুসরণ করে প্রায় এক দশক ধরে মিশরীয় নারীরা উড্ডয়ন প্রশিক্ষণে অংশগ্রহণ করেন এবং পাইলট হন। বিশ্বযুদ্ধ আগমনের সাথে সাথে কোনো নারী পাইলট না হওয়া পর্যন্ত ডিনা-কারোল এন সাঈ পাইলট হন।
বিমান দুর্ঘটনার পর, আল নাদি তার চিকিৎসার জন্য সুইজারল্যান্ডে গিয়েছিলেন এবং সেখানে তিনি বহু বছর অবস্থান করেছিলেন। ১৯৮৯ সালে তাকে দেশে বেসামরিক বিমানচালনার ৫৪ তম বার্ষিকী উপলক্ষে কায়রোতে আমন্ত্রণ জানানো হয়েছিল, সেখানে তিনি মিশরীয় সংস্থা এরোস্পেস এডুকেশন—এর "দ্য অর্ডার অব মেরিট" পুরস্কার গ্রহণ করেন। ১৯৯৬ সালে একটি প্রামাণ্য চলচ্চিত্র "টেইক অফ ফ্রম দ্য স্যান্ড" তার গল্প বলার জন্য তৈরি করা হয়েছিল। তার ৮০ বছর বয়সে, তার ভাতিজ এবং তার পরিবারসহ বসবাস করতে টরেন্টোতে চলে যান। তিনি কখনো বিয়ে করেননি। ২০০২ সালে কায়রোতে তিনি মৃত্যুবরণ করেন।
টম রিচমন্ড

টমাস লিওনার্ড টিচ রিচমন্ড (; জন্ম: ২৩ জুন, ১৮৯০ - মৃত্যু: ২৯ ডিসেম্বর, ১৯৫৭) নটিংহ্যামশায়ারের রেডক্লিফ অন ট্রেন্ট এলাকায় জন্মগ্রহণকারী প্রথিতযশা ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন। ১৯২১ সালে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছিলেন। ঘরোয়া প্রথম-শ্রেণীর ইংরেজ কাউন্টি ক্রিকেটে নটিংহ্যামশায়ার দলের প্রতিনিধিত্ব করেছেন। দলে তিনি মূলতঃ লেগ ব্রেক গুগলি বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করতেন লেন রিচমন্ড কিংবা টিচ রিচমন্ড নামে পরিচিত টম রিচমন্ড।
ছোট-খাটো গড়নের অধিকারী টম রিচমন্ড লেগ ব্রেক ও গুগলি বোলার হিসেবে খেলতেন। প্রথম বিশ্বযুদ্ধের পূর্বে নটিংহ্যামশায়ারের পক্ষে কয়েকটি খেলায় অংশগ্রহণ করেছিলেন। কিন্তু যুদ্ধের পরই নিজেকে মেলে ধরতে সচেষ্ট হন। ১৯২০ থেকে ১৯২৬ সময়কালে প্রত্যক মৌসুমেই শত উইকেটের মাইলফলক স্পর্শ করেছিলেন। এ সময়ে তিনি উইকেট প্রতি মাত্র ১৩.৪৮ রান খরচ করেছিলেন। ১৯০৭ সালে টি. ওয়াসের গড়া ১৬৩ উইকেটের রেকর্ড ভঙ্গ করেন।
প্রথিতযশা ধীরগতিসম্পন্ন বোলার হিসেবে ১৯১২ থেকে ১৯২৮ সাল পর্যন্ত নটিংহ্যামশায়ার দলে খেলেছেন। সমগ্র প্রথম-শ্রেণীর খেলোয়াড়ী জীবনে ২১.২৪ গড়ে ১,১৫৮টি প্রথম-শ্রেণীর উইকেট লাভ করেছেন। ব্যাট হাতে মোটেই সুবিধে করতে পারেননি তিনি। এ ধারাটি তার ফিল্ডিংয়েও বহমান ছিল। উইকেট সংখ্যা ৪০৬ হবার পরই কেবলমাত্র তার সংগৃহীত রান অতিক্রম করে। এ পর্যায়ে ১৯২২ সালে ওয়ার্কসপে ডার্বিশায়ারের বিপক্ষে এস. জে. স্ট্যাপলসের সাথে শেষ উইকেট জুটিতে পঁয়ষট্টি মিনিটে ১৪০ রান তুলেন। ৬৫ মিনিটে ৭০ রানের ইনিংস খেলেছিলেন তিনি। এটিই তার সর্বোচ্চ রানরূপে স্বীকৃতি পায়।
১৯২২ সালে নটিংহামে হ্যাম্পশায়ারের দ্বিতীয় ইনিংসে ৯/২১ পান। এ বছর টম রিচমন্ড তার স্বর্ণালী সময়ে ছিলেন। ঐ মৌসুমে ১৬৯ উইকেট দখল করেছিলেন তিনি। ঐ সময়ে এ সংগ্রহটি নটিংহ্যামশায়ারের রেকর্ড হিসেবে চিত্রিত হয়। পরবর্তীতে ব্রুস ডুল্যান্ড তার রেকর্ডটি ভেঙে ফেলেন। এরপর থেকে তার খেলার মান পড়তির দিকে যেতে থাকে।
১৯২৫ সালে ট্রেন্ট ব্রিজে লিচেস্টারশায়ারের বিপক্ষে খেলায় মাত্র ১৯ রান খরচায় নয় উইকেট (৩/৯ ও ৬/১০) দখল করেন। ১৯২৬ সালে ল্যাঙ্কাশায়ারের বিপক্ষে নটিংহামের খেলায় হ্যাট্রিকসহ ১৬৫ রান খরচায় তেরো উইকেট পান। ১৯২৮ সালের পর কাউন্টির দলের বাইরের চলে আসতে বাধ্য হন।
ট্রেন্ট ব্রিজে নিজ মাঠে একমাত্র টেস্টে অংশগ্রহণ করেছিলেন টম রিচমন্ড। ১৯২১ সালে ওয়ারউইক আর্মস্ট্রংয়ের নেতৃত্বাধীন অস্ট্রেলিয়া দলের মুখোমুখি হয়েছিলেন তিনি। ২৮ মে, ১৯২১ তারিখে নাইট, হোমস, টিল্ডসলে ও জাপের সাথে একযোগে টেস্ট অভিষেক পর্ব সম্পন্ন হয় তার। দুই ইনিংস খেলে মোটে ছয় রান (৪ ও ২) তুলতে পেরেছিলেন। বল হাতে নিয়ে ৮৬ রান খরচায় দুই উইকেট লাভ (২/৬৯ ও ০/১৭) করেন। প্রথম ইনিংসে হার্বি কলিন্স ও জ্যাক গ্রিগরি - উভয়কে এলবিডব্লিউতে বিদায় করেন। ঐ খেলায় তার দল ১০ উইকেটে পরাজিত হয়েছিল। এরপর আর তাকে ইংরেজ দলে নেয়া হয়নি।
২৯ ডিসেম্বর, ১৯৫৭ তারিখে নটিংহ্যামশায়ারের স্যাক্সনডেলে ৬৭ বছর বয়সে টম রিচমন্ডের দেহাবসান ঘটে।
ভিক্তোলিয়েনমার্কট

ভিক্তোলিয়েনমার্কট () জার্মানির মিউনিখে অবস্থিত একটি দৈনিক খাবারের বাজার। এটি কৃষকদের বাজার হিসেবে শুরু হয় এবং এরপর জনপ্রিয় খাবারের বাজার হয়ে উঠে। এর আয়তন এবং ১৪০ টি স্টল ও দোকানে ফুল, বহিরাগত ফল, পোল্ট্রি, মসলা, পনির, মাছ, ফলের রস সহ অন্যান্য পণ্য পাওয়া যায়।
অধিকাংশ স্টল ও দোকান দাপ্তরিক কর্মঘণ্টার সময় (সোমবার থেকে শনিবার সকাল ৮টা থেকে রাত ৮টা) পর্যন্ত খোলা থাকে। তবে বিয়ারগার্টেন খোলার সময় সকাল ৯টা। অনেক স্টল সন্ধ্যা ৬ টায় বন্ধ হয়ে যায়। ফুলের দোকান, বেকারি ও রেস্তোরা খোলার পৃথক সময় রয়েছে।
বর্তমান মারিনপ্লাৎজ যখন খাদ্যশস্য ও অন্যান্য কৃষিপণ্যের বিক্রয়স্থল হিসেবে ছোট হয়ে পড়ে তখন রাজা প্রথম ম্যাক্সিমিলিয়ানের নির্দেশে ১৮০৭ সালের ২ মে ভিক্তোলিয়েনমার্কট চালু হয়। রাজার নির্দেশ ছিল যাতে হেইলিগজিস্ট গির্জা ও ফ্রাওনস্ট্রিটের মধ্যবর্তী বাজারের অংশসমূহ নতুন স্থানে সরিয়ে নেওয়া হয়। দাতব্য হেইলিগজিস্ট হাসপাতাল ভবন ভেঙ্গে ফেলার জন্য নগর কর্তৃপক্ষকে নির্দেশ দেওয়া হয়। এভাবে বাজারটি স্থান লাভ করে। প্রথমদিকে এটি "মার্কেট প্লেস" নামে পরিচিত ছিল। পরবর্তীতে "ভিক্তোলিয়েন" (ল্যাটিন অর্থ খাবার) নামটি ব্যবহৃত হওয়া শুরু হয়। ১৮২৩ থেকে ১৮২৯ সাল পর্যন্ত কেন্দ্রীয় বাজারটি স্থান উল্লেখযোগ্যভাবে সম্প্রসারিত হয়। ১৮৮৫ সালে প্রাচীন হেইলিগজিস্ট হাসপাতাল ভেঙ্গে ফেলে হেইলিগজিস্ট গির্জা পশ্চিমে বর্ধিত করা হয়। এর ফলে শহর ও বাজার নতুন রূপ পায়। ১৮৫২ সালে ব্লুমেনস্ট্রিটের ( শেষপ্রান্তে প্রাচীন দেয়ালের নিকটে বর্তমান গ্রোমার্ক্ট‌হলের () পূর্বসূরি স্ক্রানেনহল ( নির্মিত হয়। ১৯৩২ সালে এটি অগ্নিকান্ডে ধ্বংস হয় যায়। ২০০৫ সালে এটি পুনরায় চালু হয়। ১৮৫৫ সালে মাছ বাজারটি ওয়েস্টেনরিডারস্ট্রিটে () স্থানান্তরিত হয়। এছাড়াও বিভিন্ন সময় বাজারে বিভিন্ন নতুন বৈশিষ্ট্য যুক্ত হয়েছে, উদাহরণস্বরূপ একটি কসাইখানা হল, একটি ট্রিপ হল, বেকারি ও ফল বিক্রেতাদের জন্য প্যাভিলিয়ন এবং মাছ বিক্রেতাদের জন্য একটি হল। পিটারসবার্গল (পিটারের পাহাড়, পিটার্স গির্জার সাইট), পোল্ট্রি ও হরিণের স্টল এবং ফুল বিক্রেতাদের স্টান্ড আরো প্রসারিত করা হয়।
দ্বিতীয় বিশ্বযুদ্ধের সময় চত্ত্বরটি ক্ষতিগ্রস্ত হয়েছিল। বাজারের স্থানে বহুতল ভবন নির্মাণের জন্য বাজার বন্ধের আলোচনাও হয়। তবে নগর কর্তৃপক্ষ ভিক্তোলিয়েনমার্কট পুনর্গঠনের উদ্যোগ নেয় এবং মিউনিখের বাসিন্দারা এর সমৃদ্ধির জন্য অবদান রাখে। পরে, লোক গায়ক এবং কৌতুকবিদদের জন্য স্মারক ঝর্ণা যোগ করা হয়েছিল।
এখানে কিছু ঐতিহ্যবাহী ও লোক উৎসব অনুষ্ঠিত হয়। এর মধ্যে রয়েছে ব্রিওয়ার'স ডে, গার্ডেনার'স ডে, আস্পারাগাস মৌসুমের উদ্ভোধন, গ্রীষ্মকালীন উৎসব, শ্রোভ টুইজডের নৃত্য ইত্যাদি। এর ফলে ভিক্তোয়লিয়ানসমার্ক্ট একটি মিলনমেলায় পরিণত হয়।
মিউনিখ পাইকারি বাজার কর্তৃক ভিক্তোয়লিয়ানসমার্ক্ট পরিচালিত হয়। ভিক্তোয়লিয়ানসমার্ক্ট, মিউনিখ পাইকারি বাজার, এলিজাবেথমার্ক্ট, পাসিং ভিক্তোয়লিয়ানসমার্ক্ট, ভাইনার মার্ক্ট ও মিউনিখ সাপ্তাহিক বাজার সম্মিলিতভাবে মিউনিখ শহর পরিচালিত একটি মিউনিসিপাল কোম্পানি দ্বারা পরিচালিত হয়।
ছিতা বিনতে ফাহাদ আল দামির

ছিতা বিনতে ফাহাদ আল বাদিয়ার উজমান গোত্রের একজন সদস্য। তিনি ১৯২২ সালে জন্মগ্রহণ করেন। তিনি ওয়াসমিয়া আল দামীরের ভ্রাতুষ্পুত্রী। ওয়াসমিয়া আল দামীর হলেন আব্দুল্লাহ বিন জিলুভির স্ত্রী।
ছিতা বিনতে ফাহাদ আল দামির সৌদি বাদশাহ খালিদকে বিয়ে করেন। তাদের দুইজন সন্তান জন্মগ্রহণ করেন। একজন ছেলে এবং অন্যজন মেয়ে। তার ছেলে প্রিন্স ফয়সাল, এবং মেয়ে প্রিন্সেস মাউদি।
ছিতা বিনতে ফাহাদ আল দামির ২০১২ সালের ২৫ ডিসেম্বর ৯০ বছর বয়সে রিয়াদে মারা যান। ২৬ ডিসেম্বর, ২০১২ সালে তার অন্ত্যেষ্টিক্রিয়া অনুষ্ঠিত হয়। সেদিন আসরের নামাজের পর তখনকার যুবরাজ সালমান বিন আব্দুল আজিজের উপস্থিতে ইমাম তুর্কি বিন আব্দুল্লাহ মসজিদে অনুষ্ঠিত হয়। জানাজাহর নামাজের ইমামতি করেন আব্দুল আজিজ আশ শেখ।
রিম আল ফয়সাল

রাজকুমারী আল ফয়সাল আল সৌদ একজন সৌদি আরবীয় আলোকচিত্রী, রাজনৈতিক সাংবাদিক এবং গ্যালারী মালিক। তিনি জেদ্দা ও প্যারিসে বসবাস করেন। তিনি সৌদি রাজ পরিবারের একজন রাজকুমারী।
রিম আল ফয়সাল হলেন সৌদি আরবের সাবেক বাদশাহ ফয়সাল বিন আব্দুল আজিজের নাতনী। তিনি মানারাত উচ্চ বিদ্যালয় থেকে উচ্চ মাধ্যমিক পাশ করেন। এরপর জেদ্দায় বাদশাহ আব্দুল আজিজ বিশ্ববিদ্যালয়ে আরবি সাহিত্য নিয়ে পড়াশোনা করেন। তাপর প্যারিসের স্পিওস বিদ্যালয়ে যান আলোকচিত্র নিয়ে পড়াশোনা করতে।
রিম আল ফয়সাল "দীওয়ান আল নূরঃ আ ফটোগ্রাফিক জার্নি থ্রো লাইট, ওয়াটার, পিপল এন্ড দ্যা হাজ্জ্ব" রচনা করেন। আল ফয়সালের প্রাথমিক আলোকচিত্র ছিলো কালো ও সাদা রঙের। যদিও ২০১৬ সালে তার প্রকাশিত কাজে রঙ এবং গ্রাফিক ডিজাইন ব্যবহার করেছেন। পৃথিবীর বিভিন্ন দেশে তার আলোকচিত্রের প্রদর্শনী হয়েছে। এদের মধ্যে বাহরাইন, চীন, দুবাই, মিশর, ফ্রান্স, জার্মানি, কোরিয়া, নেদারল্যান্ডস, ফিলিস্তিন, সিঙ্গাপুর, স্পেন এবং মার্কিন যুক্তরাষ্ট্র ইত্যাদি।
২০০৮ সালে দুবাইতে আল ফয়সাল একটি ফটোগ্রাফি গ্যালারী চালু করেন, যার নাম দ্যা এম্পটি কোয়ার্টার। এইধরনের গ্যালারী উক্ত অঞ্চলে এর পূর্বে ছিলো না। সৌদি আরবের জেদ্দায় এরকম আরেকটি গ্যালারি প্রতিষ্ঠা করেন ২০১৫ সালে।
রিম আল ফয়সাল ফটোগ্রাফির পাশাপাশি সাংবাদিকতা করতেন। মূলত তিনি রাজনৈতিক সংবাদ পরিবেশন করতেন।
রোশন খুরশিদ ভারুচা

রোশন খুরশিদ ভারুচা হচ্ছেন একজন পাকিস্তানি রাজনীতিবিদ যিনি তত্ত্বাবধায়ক সরকারের মানবাধিকার, কাশ্মির বিষয়ক ও গিলগিট-বাল্টিস্থান, রাজ্য এবং সীমান্ত অঞ্চল বিষয়ক মন্ত্রী হিসেবে দায়িত্ব পালন করেছেন।
তিনি বালুচিস্তান বিশ্ববিদ্যালয় থেকে ইংরেজিতে মাস্টার্স ডিগ্রি অর্জন করেন এবং ১৯৯৩ সালে পিআইএমএস করাচি থেকে অ-আর্থিক কার্য নির্বাহকদের অর্থায়ন ও হিসাবের উপর ডিগ্রি অর্জন করেন।
তিনি ২০০০ থেকে ২০০২ সালের মধ্যে বেলুচিস্তানের প্রাদেশিক মন্ত্রী হিসেবে কাজ করেছেন।
১২ মার্চ ২০০৩ থেকে ১১ মার্চ ২০০৬ পর্যন্ত তিনি পাকিস্তানের সিনেট সদস্য হিসাবে দায়িত্ব পালন করেন।
২০০৭-এ, তত্বাবধায়ক সরকারের সময় তিনি বেলুচিস্তান প্রাদেশিক সরকারের for সমাজ কল্যাণ, অনানুষ্ঠানিক শিক্ষা, মানবাধিকার, যুব, তথ্য, জনসংখ্যা, তথ্য প্রযুক্তি, জনশক্তি প্রশিক্ষণ, ক্রীড়া, সংরক্ষণ এবং সংস্কৃতি মন্ত্রী হন।
২০১৮-এ, তিনি তত্ত্বাবধায়ক সরকারের প্রধানমন্ত্রী নাসিরুল মুলক-এর গঠিত মন্ত্রীসভায় মানবাধিকার, কাশ্মির বিষয়ক ও গিলগিট-বাল্টিস্থান, রাজ্য এবং সীমান্ত অঞ্চল বিষয়ক মন্ত্রী হিসেবে নিযুক্ত হন। ফেডারেল মন্ত্রণালয়ের মন্ত্রী হওয়া একমাত্র পারসি নারী তিনি।
তিনি কোয়েটা থেকে এসেছেন এবং পাকিস্তান পারসি সম্প্রদায় এর একজন সদস্য। তিনি ৩ সন্তানের জননী।
কামত ফুলবাড়ী

কামত ফুলবাড়ী ভারতের পূর্বপ্রান্তে অবস্থিত পশ্চিমবঙ্গ রাজ্যের কোচবিহার জেলার অন্তর্গত একটি জনগণনা নগর৷ এটি তুফানগঞ্জ মহকুমাসদরের সামান্য দক্ষিণে অবস্থিত৷
কামত ফুলবাড়ী শহরটি কোচবিহার জেলার তুফানগঞ্জ ১ ব্লকের অন্তর্ভুক্ত৷ শহরটি তুফানগঞ্জ থানার অন্তর্গত এবং এটি তুফানগঞ্জ শহরের উপকণ্ঠে রায়ডাক নদীর তীরে অবস্থিত৷
২০১১ খ্রিস্টাব্দের ভারতের জনগণনা অনুসারে কামত ফুলবাড়ী শহরের জনসংখ্যা ৫৩৩৯ জন, যার মধ্যে ২৭৪৩ জন পুরুষ ও ২৫৯৬ জন নারী৷ প্রতি হাজার পুরুষে ৯৪৬ জন নারী৷ ৬ বছর অনুর্দ্ধ ৪৯৩ জন শিশু, যা সমগ্র জনসংখ্যার ৯.২৩ %৷ ৬ বছরোর্দ্ধ জনসংখ্যার ৭৫.৬৭% অর্থাৎ ৩৬৬৭ জন সাক্ষর৷
শহরটি ১৭ নং জাতীয় সড়কের নিকটস্থ৷ কোচবিহার বিমানবন্দরটি শহরটির নিকটবর্তী বিমানবন্দর৷ মহকুমাসদর তুফানগঞ্জের পার্শ্ববর্তী ও জাতীয় সড়কের সংলগ্ন হওয়ায় এই শহরটি জেলার অন্যান্য বিভিন্ন শহরসহ জেলা সদর কোচবিহার ও শিলিগুড়ি, জলপাইগুড়ি, আলিপুরদুয়ার শহরের সাথে সড়কপথে যুক্ত৷ নিকটবর্তী রেলস্টেশনটি হলো তুফানগঞ্জ রেলওয়ে স্টেশন৷
মাতা খিভি

মাতা খিভি () (১৫০৬–১৫৮২) হলেন মধ্যযুগের এক শিখ নারী, যিনি শিখসমাজে লঙ্গর প্রথা (বিনামূল্যে খাবার প্রদান) প্রচলনের জন্য অবদান রেখেছেন। তিনি খিভি, বিবি খিভি নামেও পরিচিত।
মাতা খিভি ১৫০৬ সালে পাঞ্জাব প্রদেশের খাদুর সাহিবের নিকটবর্তী সাঙ্গার কোট গ্রামে এক মারোয়াহা খাত্রি পরিবারে জন্মেছিলেন। তার বাবার নাম দেবী চাঁদ এবং মায়ের নাম করণ দেবী। তার বাবা ছিলেন একজন ব্যবসায়ী, যিনি জনসাধারণকে টাকা ধার দিতেন।
মাতা খিভি ১৫০৯ সালে ১৩ বছর বয়সে খাদুর সাহিবের লেহনার সাথে বিবাহবন্ধনে আবদ্ধ হন, যিনি পরবর্তীকালে দ্বিতীয় শিখ গুরু হয়েছিলেন। লেহনার নাম পরবর্তীকালে হয়েছিল গুরু অঙ্গাদ দেব।
তাদের চারজন সন্তান ছিল, দুই ছেলে ও দুই মেয়ে। ছেলেদের নাম ছিল দাতু ও দাসু এবং মেয়েদের নাম ছিল আনোখি ও বিবি আমরো। কিন্তু, কিছু সূত্র আবার তাদের তিনজন সন্তান ছিল বলে বর্ণনা করেছে (আনোখির নাম উল্লেখ করে নি)।
গুরু নানকের মৃত্যুর পর মাতা খিভি লঙ্গর প্রথা চালু রাখেন। তার নিজের তত্ত্বাবধায়নে লঙ্গর পরিচালিত হত। এটি "মাতা খিভি জি দা লঙ্গর" (মাতা খিভি জির লঙ্গর) নামে লোকমুখে পরিচিতি পায়। তিনি শিখসমাজে লঙ্গরকে অন্তর্ভুক্ত করতে ভূমিকা পালন করেছেন। তিনি শিখসমাজে সেবা প্রথা প্রচলন করতেও রেখেছেন ভূমিকা।
মাতা খিভি ১৫৫২ সালে তার স্বামীর মৃত্যুর পর আরো ত্রিশ বছর বেঁচে ছিলেন। তিনি ১৫৮২ সালে মৃত্যুবরণ করেন।
হায়া বিনতে আব্দুল আজিজ আল সৌদ

রাজকুমারী হায়া বিনতে আব্দুল আজিজ (১৯২৯ - ২ নভেম্বর, ২০০৯) সৌদি রাজ পরিবারের একজন সদস্য। তিনি ইবনে সৌদের মেয়ে এবং মুহাম্মাদ বিন সৌদ বিন আব্দুল রহমানের স্ত্রী।
১৯২৯ সালে রাজকুমারী হায়া জন্মগ্রহণ করেন। তিনি বাদশাহ আব্দুল আজিজ ইবনে সৌদ এবং মুধির কন্যা। হায়া বিনতে আব্দুল আজিজ ছিলেন তাদের চার সন্তানের মধ্যে দ্বিতীয় সন্তান। তার আরও দুই ভাই এবং এক বোন ছিল। তার বড় বোন মৃত রাজকুমারী সুলতানা এবং দুই ছোট ভাই রাজপুত্র মজিদ এবং রাজপুত্র সাত্তাম, যিনি নভেম্বর, ২০১১ সাল থেকে রিয়াদ প্রদেশের গভর্নর হিসেবে দায়িত্ব পালন করেন।
হায়া বিনতে আব্দুল আজিজ ২০০১ সালে সৌদি ক্রিকেট সেন্টারের পৃষ্ঠপোষক হয়েছিলেন, যা সৌদি আরবের ক্রিকেট পরিচালনাকারী সংস্থা।
হায়া বিনতে আব্দুল আজিজ বিয়ে করেন আব্দুল আজিজের ভাতিজা মুহাম্মদ বিন সৌদ বিন আব্দুল রহমান আল সৌদকে। তাদের চার সন্তান আছে; কন্যা নূরা ও তিন পুত্র; সাদ, ফয়সাল ও আবদুল রহমান। 
২ নভেম্বর, ২০০৯ সালে রিয়াদের বাদশাহ ফয়সাল বিশেষায়িত হাসপাতালে অসুস্থতার কারণে মারা যান হায়া বিনতে আব্দুল আজিজ। তখন তার বয়স ছিলো ৮০ বছর। ৩ নভেম্বর, ২০০৯ সালে রিয়াদের ইমাম তুর্কী বিন আব্দুল্লাহ মসজিদে তার অন্ত্যেষ্টিক্রিয়া অনুষ্ঠিত হয়েছিল। বাদশাহ আবদুল্লাহসহ অন্যান্য কর্মকর্তাগণ তার জানাজাহর নামাজে উপস্থিত ছিলেন। রাজপুত্র ফাহাদ বিন মোহাম্মদ বিন আব্দুল আজিজ, রাজপুত্র মুত্তিব বিন আব্দুল আজিজ, রাজপুত্র বন্দর বিন মোহাম্মদ বিন আব্দুল রহমান, রাজপুত্র বদর বিন আব্দুল আজিজ, রাজপুত্র আব্দুল রহমান বিন আব্দুল্লাহ বিন আব্দুল রহমান, মক্কার গভর্নর রাজপুত্র খালিদ আল ফয়সাল বিন আব্দুল আজিজ, রাজপুত্র আহমেদ বিন আব্দুল আজিজ এবং রাজপুত্র মুকরিন বিন আব্দুল আজিজ নামাজে উপস্থিত ছিলেন।
সাচিকো মুরাতা

সাচিকো মুরাতা স্টোনি ব্রুক বিশ্ববিদ্যালয়ের ধর্ম ও এশিয়া শিক্ষা বিষয়ক বিভাগের একজন অধ্যাপিকা। তিনি ২০১১ সালে গাগেনহেইম ফেলোশিপ প্রাপ্তদের একজন। 
মুরাতা জাপানের শিবা বিশ্ববিদ্যালয় থেকে বি.এ. এবং ১৯৭১ সালে তেহরান বিশ্ববিদ্যালয় থেকে পিএইচডি ডিগ্রি লাভ করেন। তিনি ১৯৭৫ সালে একই বিশ্ববিদ্যালয় থেকে ইসলামী আইনশাস্ত্রে এম.এ. ডিগ্রি লাভ করেন এবং ইম্পেরিয়াল ইরানিয়ান একাডেমী অফ ফিলোসফিতে রিসার্চ এসোসিয়েট হিসেবে কাজ করেন। ১৯৮৩ সাল থেকে তিনি স্টোনি ব্রুক বিশ্ববিদ্যালয়ে অধ্যাপনা করে আসছেন।
ফিল্মফেস্ট ম্যুনশেন

মিউনিখ আন্তর্জাতিক চলচ্চিত্র উৎসব ( ফিল্মফেস্ট ম্যুনশেন) মিউনিখে আয়োজিত জার্মানির সবচেয়ে বৃহৎ গ্রীষ্মকালীন চলচ্চিত্র উৎসব এবং আকার ও গুরত্বের দিক থেকে বার্লিনেলের পর দ্বিতীয় উৎসব। ১৯৮৩ সাল থেকে প্রতিবছর জুন মাসের শেষের দিকে এর আয়োজন করা হয়। এই উৎসবে বিভিন্ন পূর্ণদৈর্ঘ্য চলচ্চিত্র এবং পূর্ণদৈর্ঘ্য প্রামান্যচিত্র প্রদর্শন করা হয়ে থাকে। বুদ্ধিমান এবং সৃজনশীল নতুন চলচ্চিত্রনির্মাতাদের আবিষ্কার করার জন্য উৎসবটি গুরুত্বপূর্ণ ভূমিকা পালন করে। অতীতের চলচ্চিত্র স্মরণ, সম্মাননা প্রদর্শন ব্যতীত অন্য যে সকল চলচ্চিত্র প্রদর্শন করা হয় সেগুলোর বেশিরভাগ জার্মান, ইউরোপিয় এবং বিশ্বমানের চলচ্চিত্র হয়ে থাকে।
উৎসবে প্রতিযোগিদের প্রায় মূল্যমানের পুরস্কার প্রদান করা হয়, যা উৎসবের প্রধান পৃষ্ঠপোষক এবং অংশীদারদের কর্তৃক সরবহার করা হয়ে থাকে। উৎসবে ১৮টির বেশি পর্দা (স্ক্রিন) রয়েছে যেগুলোতে ২০০টিরও অধিক পূর্ণদৈর্ঘ্য চলচ্চিত্র এবং প্রামান্যচিত্র প্রদর্শন করা হয়। "ফিল্মফেস্ট ম্যুনশেন" প্রতিবছর প্রায় ৮০,০০০ জন চলচ্চিত্র প্রেমিদের আকর্ষণ করে। এই উৎসবে আন্তর্জাতিক গণমাধ্যমের প্রায় ৬০০ জন সদস্য এবং প্রায় ২৫০০ জন চলচ্চিত্র পেশাদার যোগ দেয়। জার্মান এবং ইউরোপের চলচ্চিত্র নির্মাতাদের জন্য এটি একটি জনপ্রিয় মিলনস্থান। উৎসবটির কেন্দ্র হলো ম্যুনশেনের সাংস্কৃতিক কেন্দ্র যেখানে অনুষ্ঠান ও আলোচনা সভার আয়োজন করা হয় এবং এখানেই চলচ্চিত্র উৎসবের কার্যালয় অবস্থিত।
ফিল্মফেস্ট ম্যুনশেনের পরিচালক ডায়ানা ইলজিন, যিনি ২০১১ সালের আগস্টে তার দায়িত্ব গ্রহণ করেন। সাবেক পরিচালকরা হলেন আন্দ্রেস স্থ্রোল (২০০৪-২০১১) এবং এবারহার্ড হোফ, যারা উৎসবটির সূচনা করেছিলেন।
এই উৎসবের আয়োজনে থাকে বড় প্রযোজনা থেকে বাজেটবিহীন চলচ্চিত্র। প্রধান আকর্ষণ থাকে জার্মানি এবং বিশ্বের সৃজনশীল নতুন তরুণ চলচ্চিত্র নির্মাতাদের ওপর।
ফিল্মফেস্ট ম্যুনশেন আয়োজনের শাখাগুলো হলো:
এই শাখায় বিশ্বের (জার্মানি ব্যবতীত) খ্যাতনামা পরিচালকদের চলচ্চিত্র থাকে।
এ শাখায় বিভিন্ন চলচ্চিত্র নির্মাতাদের কাজকে সম্মান প্রদর্শন করা হয়।
এই ধরনের চলচ্চিত্রের মাঝে রয়েছে আন্তর্জাতিক খ্যাতনামা চলচ্চিত্র নির্মাতাদের কাজ।
স্মৃতিচারণমূলক চলচ্চিত্র নির্মাতারা হলেন: সের্জিও লেওনে (১৯৮৬), ইম কোন-তেক (১৯৯০), লারস ভন ট্রাইয়ার (১৯৯১), হাল হার্টলে (১৯৯২), নাগিসা অসীমা (১৯৯২), স্টানলে ডনেন (১৯৯২), নান্নি মোরেত্তি (১৯৯৪), মাইকেল হানেকে (১৯৯৪, ২০০৯), নেলসন পেরেইরা (১৯৯৫), নিকোলাস রোয়েগ (১৯৯৫), রবার্ট ওয়াইজ (১৯৯৬), রন বাস (১৯৯৬), রোমান পোলান্‌স্কি (১৯৯৯), মিলশ ফরমান (২০০০), আকি এবং মিকা কোরিস্মাকি (২০০৪), এলেন পার্কার (২০০৪), ব্যারী লেবিনসন (২০০৬), মাইক ফিগ্গিস (২০০৬), রিচার্ড লিংকলেটার (২০০৭), ভের্নার হের্ৎসগ (২০০৭), হারবার্ট আচটার্নবুশ (২০০৮), জুলি ক্রিস্টি (২০০৮), স্টিফেন ফ্রিয়ার্স (২০০৯), উলরিচ সেইড (২০১০), টম ডিসিল্লো (২০১১), টড হায়নেস (২০১২), আলেহান্দ্রো হোদোরফ্‌স্কি (২০১৩), ওয়াল্টার হিল (২০১৪), আলেক্সান্ডার পায়নে (২০১৫), ক্রিশ্চিয়ান পেটজোল্ড এবং বাহমান গবাদি (২০১৬), সোফিয়া কপোলা (২০১৭) এবং লুস্রেসিয়া মার্টেল (২০১৮).
১৯৮৩সাল থেকে, ফিল্মফেস্ট মুঞ্চেনে বিশেষ আয়োজনের ব্যবস্থা করা হয়েছে। এতে সারা পৃথিবীর শিশুদের (৪বছর ও তার উপরের বয়সী) জন্য নতুন চলচ্চিত্র দেখানো হয়। এই ধরনের চলচ্চিত্রগুলো যেমন শিক্ষণীয় হয় তেমনি বিনোদনদায়ক হয়। এক্ষেত্রে শিশুদের সুযোগ থাকে কিন্ডারফিল্মফেস্ট অডিয়েন্স পুরস্কার এর জন্য নির্দিষ্ট চলচ্চিত্রকে ভোট দেওয়ার।
ফিল্মফেস্ট মুঞ্চেনে নিম্নের পুরস্কারগুলো প্রদান করা হয় (প্রায় ১৫০,০০০পাউন্ড সমমূল্যের)ঃ
তেহমিনা জানজুয়া

তেহমিনা জানজুয়া হচ্ছেন একজন অবসরপ্রাপ্ত পাকিস্তানি কূটনীতিক যিনি বিপিএস-২২ গ্রেডে (একজন নিযুক্ত অফিসারের জন্য সর্বোচ্চ অর্জনযোগ্য পদ) পাকিস্তানের ২৯তম পররাষ্ট্র সচিব। তিনি জেনেভায় জাতিসংঘের কার্যালয়ে পাকিস্তানের স্থায়ী প্রতিনিধি হিসেবে এবং ইতালিতে পাকিস্তানের রাষ্ট্রদূত হিসেবে নিযুক্ত ছিলেন।
কায়েদ-ই-আজম বিশ্ববিদ্যালয়ে ফরাসি সাহিত্যে অধ্যয়নের পর ১৯৮৪ সালে জানজুয়া পাকিস্তানের পররাষ্ট্র বিভাগে যোগ দেন। জানজুয়া পরে ১৯৮৯-এ এসআইপিএ, কলাম্বিয়া বিশ্ববিদ্যালয় থেকে মার্স্টাস ইন ইন্টারন্যাশনাল অ্যাফেয়ার্সে ডিগ্রী লাভ করেন। পররাষ্ট্র সচিব কার্যালয়ের মহাপরিচালক হিসেবে দায়িত্ব পালনের আগে ২০০৪ থেকে ২০০৫ পর্যন্ত তিনি নিউইয়র্ক সিটি ও জাতিসংঘে পাকিস্তানের মিশনে কাজ করেছেন। তিনি পররাষ্ট্র সচিব কার্যালয়ে কৌশলগত পরিকল্পনা মহাপরিচালক হিসেবে কাজ করেছেন এবং ২০১১-এ পাকিস্তানের পররাষ্ট্র মন্ত্রণালয়ের মুখপাত্র হন। ডিসেম্বর ২০১১ থেকে অক্টোবর ২০১৫ সময়ের মধ্যে তিনি পাকিস্তানের রাষ্ট্রদূত হিসেবে ইতালিতে কাজ করেছেন।
৬ অক্টোবর ২০১৫-এ, জেনজুয়া জেনেভায় জাতিসংঘের কার্যালয়ে পাকিস্তানের দূত হন, এবং ডিসেম্বর ২০১৬-এ, জানজুয়া হন প্রথম নারী, এবং প্রথম উন্নয়নশীল দেশের প্রতিনিধি, যিনি প্রচলিত অস্ত্রের উপর আয়োজিত সম্মেলনের সভাপতিত্ব করেন। ফেব্রুয়ারি ২০১৭-এ প্রধানমন্ত্রী নওয়াজ শরিফ জানজুয়াকে সাবেক পররাষ্ট্র সচিব আইজাজ আহমদ চৌধুরীর পরিবর্তে নিয়োগ দেন। জানজুয়া হন পররাষ্ট্র মন্ত্রণালয়-এর সর্বোচ্চ প্রশাসনিক পদে আসিন হওয়া প্রথম পাকিস্তানি মহিলা।
মারিয়াম আল আস্তুরলাবি

মারিয়াম আল আস্তুরলাবি (আরবি: مريم الأسطرلابي‎) হলেন দশম শতাব্দীর একজন নারী জ্যোতির্বিজ্ঞানী যিনি আলেপ্পোতে অ্যাস্ট্রোলেব নির্মাণের সাথে যুক্ত ছিলেন, যেটি বর্তমানে উত্তর সিরিয়ায় অবস্থিত। তিনি আল ইজলিয়া বিনতে আল ইজলিয়া আল আস্তুরলাবি নামেও পরিচিত।
তিনি ছিলেন জ্যোতির্বিজ্ঞানী আল ইজলিয়া আল আস্তুরলাবির কন্যা। ইবন আল নাদিম মারিয়াম আল আস্তুরলাবিকে জ্যোতির্বিজ্ঞানী নস্তালুসের শিষ্যা বলে অভিহিত করেছেন।
মারিয়াম আল আস্তুরলাবি অ্যাস্ট্রোলেব তৈরি এবং এর উন্নয়নের সাথে যুক্ত ছিলেন; অ্যাস্ট্রোলেব হল একটি যন্ত্র যা নৌযাত্রায় ব্যবহৃত হয়ে থাকে। তিনি আলেপ্পোর আমির সাইফ আল দৌলার সময়কালে এই কাজে নিযুক্ত হয়েছিলেন, যিনি ৯৪৪ সাল থেকে ৯৬৭ সাল পর্যন্ত রাজত্ব করেছেন।
১৯৯০ সালে হেনরি ই. হোল্ট যুক্তরাষ্ট্রের পালোমার অবজারভেটরিতে একটি গ্রহাণু আবিষ্কার করেন। হেনরি ই. হোল্ট তার নামানুসারে এর নাম দেন '৭০৬০ আল ইজলিয়া'। নামকরণের প্রমাণপত্র ২০১৬ সালের ১৪ নভেম্বর প্রকাশিত হয়।
২০১৫ সালে প্রকাশিত পুরস্কারজয়ী বই "বিনতি" একটি চরিত্র ছিল তার জীবনী অবলম্বনে গড়া। তাকে মুসলিম স্বর্ণযুগের ১০০১ আবিষ্কারের তালিকায় তাকে 'অনন্যসাধারণ নারী' বলে অভিহিত করা হয়েছিল।
এরিয়াননা আফসার

তিনি হ্যামিলটনের শিকাগো কাস্ট-এর মূল ভূমিকায় ছিলেন। যার কার্যক্রম ২০১৬ সালের সেপ্টেম্বরের শেষের দিকে শুরু হয়।
আফসারের জন্ম ক্যালিফোর্নিয়া তে হলেও তার বাবা বাংলাদেশী এবং মা জার্মান আমেরিকান। ২০০৫ সালে তিনি ওয়েস্টউইউ হাই স্কুলে শিক্ষাজীবন শুরু করেন। ২০০৯ সালে ওয়েস্টভিউ থেকে স্নাতক করার পর তিনি লস এঞ্জেলেস এর ক্যালিফোর্নিয়া বিশ্ববিদ্যালয়ে পড়াশোনা করেন। 
২০০৫ সালে আফসার মিস আমেরিকা'স আউটস্টান্ডিং টিন খেতাব অর্জন করেন। এবং ২005 সালের আগস্ট মাসে অরল্যান্ডো, ফ্লোরিডাতে মিস আমেরিকা'স আউটস্টান্ডিং টিন প্রতিযোগিতায় ক্যালিফোর্নিয়ার প্রতিনিধিত্ব করেন। প্রতিযোগিতার সবচেয়ে কম বয়সী প্রতিযোগী হিসাবে, তিনি প্রাথমিক প্রতিভা পুরস্কার জিতেছেন এবং প্রথম রানার আপ নির্বাচিত হন। 
২০১০ সালে তিনি মিস সান দিয়েগো কাউন্টি এর বিজয়ী হন। 
২০১০ সালে প্রথমবারের মত আফসার মিস ক্যালিফোর্নিয়ার প্রতিযোগিতায় প্রতিদ্বন্দ্বিতা করেছিলেন এবং মিস ক্যালিফোর্নিয়া ২০১০ এর শিরোপা জিতেছিলেন। ২০১১ সালে তিনি মিস আমেরিকাতে পৃষ্ঠপোষক ছিলেন। 
২০০৯ সালে, আফসার "আমেরিকার আইডল ৮ এর" প্রতিযোগী ছিলেন। তিনি ফিনিক্সে অডিশন দিয়েছেন এবং কোরিয়েন বেইলি রায়ের " পুট ইয়র রেকর্ডস অন" গান করেছেন। তিনি চূড়ান্ত ৩৬ জন প্রতিদ্বন্দ্বীর এক্জন ছিলেন। আফসার লাইভ সেমিফাইনালগুলিতে অগ্রগতি অর্জন করেন তবে তার দলের সাথে এটি করতে ব্যর্থ হন এবং বিচারকদের দ্বারা ওয়াইল্ডকার্ডের মাধ্যমে প্রতিযোগিতায় ফেরত আসতে ব্যার্থ হন। 
২০০১ সালে তিনি "ডক্টর সিউস'এর" প্রযোজনা অনুষ্ঠানে হাজির হ্তে দেখা যায়। 
২০১৬ সালের ১৩ জুলাই ঘোষণা করা হয় আফসার শিকাগো প্রডাক্শনের"হ্যামিল্টনের এলিজাবেথ শিউলার হ্যামিল্টনের" ভূমিকা পালন করবে। কিন্তু আফসার ২০১৫ সালের ২৫শে মার্চ শিকাগো প্রডাক্শন ছেড়ে চলে যান, তবে ১৯ সেপ্টেম্বর ২০১৮ এর সপ্তাহান্তে সেগারট্রোম সেন্টার ফর দ্য আর্টসের দ্বিতীয় জাতীয় ভ্রমণের স্টপের ভূমিকাতে ফিরে এসেছিলেন। 
তিনি নাট্যকার লরেন গুন্ডারসন কে দিয়ে একটি বই লেখেন যার নাম ছিল "জ্যানেট" সেখানে তিনি সঙ্গীত এবং গান লিখেছেন।
আফসার বিজ্ঞান কথাসাহিত্য অ্যাকশন ফিল্ম "মার্টিয়ান ল্যান্ডে" "এলি" ভূমিকা পালন করেছিলেন। 
অ্যারি আফসার নারী অধিকারের জন্য লড়াইয়ের একজন সক্রিয় কর্মী। তিনি আইএল পরবর্তী জেনারেলের এসিএলইউ বোর্ডে আছেন তিনি এসিএলইউ জাতীয় সম্মেলনের জন্য যুব অভ্যর্থনা অনুষ্ঠানে বক্তব্য রাখেন। তিনি পরিকল্পিত প্যারেন্টহুড, ইউএসও ও উইমেন্স মার্চের জন্য ভদ্র সমর্থক এবং প্রবক্তা ছিলেন। অ্যারি মার্কিন যুক্তরাষ্ট্রে মিশেল ওবামার ইউনাইটেড স্টেট অফ ওমেন খুলেছিলেন। তার বাবা বাংলাদেশের একজন অভিবাসী এবং তার মা জার্মান-আমেরিকান।
ইভা আবু হালাওয়েহ

ইভা আবু হালাওয়েহ (আরবি: إيفا أبو حلاوة জন্ম ১৯৭৫) হলেন জর্দানের একজন আইনজীবী ও মানবাধিকার কর্মী। তিনি দেশটিতে মানবাধিকার ও নারী অধিকার নিয়ে কাজ করে যাচ্ছেন। তিনি ২০১১ সালে তার কর্মকাণ্ডের স্বীকৃতিস্বরূপ তিনি আন্তর্জাতিক সাহসী নারী পুরস্কারে ভূষিত হন।
তিনি মিজান ল গ্রুপ ফর হিউম্যান রাইটসের সহপ্রতিষ্ঠাতা। স্নাতক ডিগ্রি অর্জন করার পর তিনি কূটনীতি বিদ্যার উপর স্নাতকোত্তর করেন।
আগে তিনি প্রাইভেট প্র‍্যাকটিস করতেন । তিনি জাতিসংঘ শরণার্থীবিষয়ক হাইকমিশনার কর্তৃক লিগাল অ্যাডভাইজর হিসেবে নিযুক্ত হয়েছিলেন। তিনি দেশটিতে অনার কিলিং এর বিরুদ্ধে কাজ করে যাচ্ছেন। কাজ করে যাচ্ছেন প্রতিকূল পরিস্থিতিতে নারীদের সুরক্ষা নিশ্চিত করার বিষয়ে। এছাড়াও, দেশটির কারাগার ও পুলিশ স্টেশনে নারী নির্যাতন প্রতিরোধে কাজ করে চলেছেন তিনি।
২০১১ সালে তাকে আন্তর্জাতিক সাহসী নারী পুরস্কার প্রদান করে মার্কিন পররাষ্ট্র দফতর।
মনয়ঙ্গত সুব্রহ্মণ্যম বিশ্বনাথন

মনয়ঙ্গত সুব্রহ্মণ্যম বিশ্বনাথন (; ১৯২৮-২০১৫) ভারতের তামিল চলচ্চিত্র শিল্পের একজন সঙ্গীত পরিচালক ছিলেন। তিনি সংক্ষেপে এম এস বিশ্বনাথন এবং এমএসভি নামেও পরিচিত ছিলেন। ১৯২৮ সালে জন্মগ্রহণকারী বিশ্বনাথন ১৯৫২ সালে সর্বপ্রথম চলচ্চিত্রের সঙ্গীত পরিচালনা করেছিলেন। মূলত তামিল সঙ্গীতের জন্য কাজ করলেও বিশ্বনাথন তেলুগু এবং মালয়ালম চলচ্চিত্রের সঙ্গীত পরিচালনার জন্যও ডাক পেতেন। তিনি মোট ৭০০টি চলচ্চিত্রের সঙ্গীত পরিচালনা করেছিলেন। কয়েকটি তামিল চলচ্চিত্রে তিনি গানও গেয়েছিলেন এবং অভিনয়ও করেছিলেন। ২০১২ সালের আগস্ট মাসে তামিলনাড়ু প্রদেশের মুখ্যমন্ত্রী জয়ললিতা জয়রাম বিশ্বনাথনকে "তিরাই ইসাই চক্রবর্তী" ("চলচ্চিত্রসঙ্গীতের সম্রাট") উপাধিতে ভূষিত করেন এবং তাকে ৬০টি স্বর্ণমুদ্রা সহ একটি নতুন গাড়ি উপহার দেন। বিশ্বনাথন মেল্লাসাই মান্নার (হাল্কা সঙ্গীতের রাজা) নামে পরিচিত ছিলেন। 
বিশ্বনাথন সবসময়ই একজন অভিনেতা এবং গায়ক হতে চেয়েছিলেন, তবে সফল হননি। ১৯৪০-এর দশকে মাদ্রাজে মঞ্চ নাটকে তিনি ছোটো ভূমিকায় অভিনয় করতেন। সুরকার ও বেহালা অভিনেতা টিআর পাপা বিশ্বনাথনের সাথে দেখা করেছিলেন, তাঁর বিশ্বনাথকে পছন্দ হয়েছিলো, এবং ১৯৪২ সালে এস ভি ভেঙ্কটরমণের সংগীতদলের জন্য তাঁর একটি ছেলে হিসাবে কাজ করার ব্যবস্থা করেছিলেন, সংগীতদলের এই সংস্থায় বিশ্বনাথন বুঝতে পেরেছিলেন যে তাঁর ঝোঁক রয়েছে সঙ্গীতের প্রতি এবং সুর করার সম্ভাবনা রয়েছে সঙ্গীতে। এরপরে তিনি এস এম এম সুবাইয়া নাইডুর সঙ্গে যোগ দিয়েছিলেন এবং মাঝে মাঝে তাকে সহায়তা করেছিলেন। তারপরে তিনি সি আর আর সুবুরমনের সংগীত ট্রুপে হারমোনিয়াম প্লেয়ার হিসাবে যোগদান করেছিলেন। এখানে, তিনি তৎকালীন দুই শীর্ষস্থানীয় বেহালাবিদ টি কে রামমূর্তি এবং টি জি লিঙ্গাপ্পার সাথে পরিচিত হয়েছিলেন। ১৯৫০-এর দশকে টি জি লিঙ্গাপ্পা নিজেও একজন বিখ্যাত সঙ্গীত পরিচালক হয়েছিলেন।
লিন্ডসে আবুদেই

আবুদি নাইজেরিয়া, ডেল্টা স্টেটের ইগ্বো-ভাষী অংশের অধিবাসী, কিন্তু নাইজেরিয়ার জোসেতে জন্মগ্রহণ করেন। তিনি জোসের বিশ্ববিদ্যালয় থেকে আইন ডিগ্রী নেন, কিন্তু তার ক্যারিয়ার হিসাবে সঙ্গীতকে গ্রহণ করেন। 
আবুদির বাবা-মা সঙ্গীতের সাথে জড়িত ছিলেন। তিনি স্টিভি ওয়ান্ডার, রবার্টা ফ্ল্যাক, স্যাড, প্রিন্স, ন্যাট কিং কোলে, রাইম স্কিটার ডেভিস, এন্ডি উইলিয়ামস, দ্য বিচ বয়স ও ওমার লাই-ফুক শুনে বড় হয়েছিলেন, এবং এরাই তাকে নিও-সোল এবং আর আন্ড বি ধরনের গান করতে করতে অনুপ্রাণিত করেছিলেন। 
২০০৪ সালে তার স্নাতক চলাকালীন সময় সে এমআই, জেস জাগস এবং রুবি গ্যাং এর সঙ্গে রেকর্ডিং করা শুরু করেন। ২০১০ সালে, তিনি "প্রকল্প ফেম ওয়েস্ট আফ্রিকার" তৃতীয় পর্বের জন্য অডিশন দেন। যদিও তিনি একটি প্রাথমিক পর্বে বাদ পড়েন, কিন্তু তার পারফরম্যান্স তার জনপ্রিয়তা বৃদ্ধিতে সাহায্য করেছে। তিনি ফিরে এসে অভিনয় অব্যাহত রাখেন এবং জ্যাজ ব্যান্ড, জাজক্যাটসের সঙ্গে সংক্ষিপ্ত অনেক কাজ করতেন। তিনি এমআই এর "যিহোবা" ""টক অব এট" অ্যালবাম" "থ্যানক ইউ" এবং "এই জগগিড লাইফ" সবগুলোতেই কন্ঠস্বর দেন। 
২০১৩ সালের ২৪ ফেব্রুয়ারি, আবুদেই স্বাধীনভাবে ব্রাউন প্রকাশ করেন, এটি একটি ৮-ট্র্যাক ইপি যাতে আরো তিনটি অতিরিক্ত ট্র্যাক অন্তর্ভুক্ত করা ছিল। 
২০১৪ সালে, আবুদেই তার প্রথম স্টুডিও অ্যালবাম এন্ড দ্যা বাস ইজ কুইন রেকর্ডিং শুরু করেন। ২০১৫সালে, তিনি "আউট দ্য ম্যাগাজিন" এর জন্য ভিডিওটি করেছিলেন, যা কেমি আদিতিব কর্তৃক পরিচালিত হয়েছিল। ২০১৬ সালের ২৫ জুনে তিনি ১২-ট্র্যাক অ্যালবামের আর্টওয়ার্ক প্রকাশের জন্য সামাজিক যোগাযোগ মাধ্যম ওয়েবসাইট টুইটারে প্রচারণা চালান যা পরবর্তীতে ২০১৬ সালের ৫ই জুলাই তারিখে প্রকাশ করা হয়েছিল। 
২০১৭ সালে, লিন্ডসে নিউইয়র্কের একটি সঙ্গীত কেন্দ্রে পরিণত হন এবং আর্ট ওএমআই মিউজিক ফেলো হয়ে ওঠেন।
তার কথায়, "আমি যা বলতে চাই তার উপর ভিত্তি করে আমি জেনার্সগুলি অন্বেষণ করি এবং পরীক্ষামূলক শুরু করি। তবে আমার মূল সবসময় একই থাকে।" তিনি স্টিভ ওয়ান্ডার, নোরা জোন্স, সাদ, ইভা ক্যাসিডি, রবার্টা ফ্ল্যাককে তার সংগীত প্রভাবক হিসাবে উল্লেখ করেছেন।
লিডিয়া আইন্সওয়ার্থ

আইনসওয়ার্থ এর পিতা ছিলেন একজন গায়ক ও গান লেখক এবং তার মা ছিলেন একজন সেট ডিজাইনার। আইনসওয়ার্থ টরন্টোতে জন্মগ্রহণ করেন। তিনি ১০ বছর বয়সে সেলো শিখতে শুরু করেন এবং কিশোর বয়সে আর্টোকিকোক স্কুল অফ দ্য আর্টসে যোগ দেন। তিনি ম্যাকগিল বিশ্ববিদ্যালয়ে সঙ্গীত রচনায় স্নাতক ডিগ্রী সম্পন্ন করেন এবং ২০০৮ সালে কানাডা কাউন্সিল ফর দ্য আর্টস- এর একটি উজ্জ্বল শিল্পী হিসেবে নাম করেন। এরপর নিউইয়র্ক ইউনিভার্সিটির অনুদানে সঙ্গীত রচনায় মাস্টার্স ডিগ্রী সম্পন্ন করতে তিনি নিউইয়র্ক সিটিতে চলে যান।
ম্যাকগিল ইউনিভার্সিটিতে থাকাকালে আইসওয়ার্থ কিছু ছায়াছবি রচনা শুরু করেন এবং ২০১১ সালে তিনি ম্যাথিউ লেসনার পরিচালিত "দ্য উডস" চলচ্চিত্রের স্কোরটি রচনা করেন। তিনি তার নিউ ইয়র্ক অ্যাপার্টমেন্টে প্রথম অ্যালবাম, "রাইট অফ রিয়েল" রেকর্ডিং শুরু করেন, এবং পরে টরন্টোতে অ্যালবামটি সম্পন্ন করেন। ২০০৪ সালের সেপ্টেম্বরে অ্যালবামটি মন্ট্রিল ভিত্তিক স্বাধীন লেবেল আরবুতাস রেকর্ডস দ্বারা প্রকাশিত হয়েছিল। ২০১৫ সালে এটি ইলেক্ট্রনিক অ্যালবাম অফ ইয়ারের জুনো অ্যাওয়ার্ডের জন্য মনোনীত ছিল। ২০১৬ সালে, সিবিসি মিউজিকের ৬জন বিশিষ্ট কানাডীয় মহিলা প্রযোজকদের তালিকায় তাকে রাখা হয়েছিল।
২০১৭ সালে আইসওয়ার্থ "আফটারগ্লো" নামে একটি ভিডিও প্রকাশ করেন। এবং তার দ্বিতীয় অ্যালবাম,""ডার্লিং অফ আফটারগ্লো"," একই বছরের মার্চ মাসে মুক্তি পায়।
এলহাম আমিনজাদেহ

এলহাম আমিনজাদেহ (ফারসি:الهام امین‌زاده) হলেন একজন ইরানি নারী, যিনি দেশটিতে আইনবিষয়ক উপরাষ্ট্রপতি পদে নিযুক্ত ছিলেন। তিনি ইরানি রাষ্ট্রপতির নাগরিকত্ব অধিকার বিষয়ক বিশেষ সহকারী পদেও কাজ করেছেন।
এলহাম আমিনজাদেহ ১৯৯৭ সালে গ্লাসগো বিশ্ববিদ্যালয় থেকে আইন বিষয়ে ডক্টরেট ডিগ্রি লাভ করেন। তার পিএইচডি থিসিসের শিরোনাম ছিল "দ্য ইউনাইটেড নেশনস অ্যান্ড ইন্টারন্যাশনাল পিস অ্যান্ড সিকিউরিটি: আ লিগাল অ্যান্ড প্র‍্যাকটিকাল অ্যানালাইসিস"।
এলহাম আমিনজাদেহ তেহরান বিশ্ববিদ্যালয়ের আইন বিভাগে সহকারী অধ্যাপক হিসেবে কাজ করেছেন। তিনি স্কুল অব ইন্টারন্যাশনাল রিলেশনস, আল্লামাহ তাবেতাবেই বিশ্ববিদ্যালয় ও ইমাম সাদেঘ বিশ্ববিদ্যালয়ে ক্লাস নিতেন। তিনি সপ্তম ইরানি আইনসভায় ২০০৪ সাল থেকে ২০০৮ সাল পর্যন্ত আইনসভার সদস্য হিসেবে দায়িত্ব পালন করেছেন। তিনি ইরানি আইনভায় জাতীয় নিরাপত্তা ও পররাষ্ট্রনীতি বিষয়ক কমিটির সহকারী প্রধান ছিলেন।
২০১৩ সালের আগস্ট মাসের ১১ তারিখে তাকে আইন বিষয়ক উপরাষ্ট্রপতি পদে নিযুক্ত করেন দেশটির রাষ্ট্রপতি হাসান রুহানি। তিনি ২০১৬ সালের জুলাই মাসের ১২ তারিখ পর্যন্ত দেশটির আইন বিষয়ক উপরাষ্ট্রপতি পদে নিযুক্ত ছিলেন। এরপর, ১২ জুলাই ২০১৬ থেকে ৯ আগস্ট ২০১৭ পর্যন্ত তিনি দেশটির রাষ্ট্রপতির ইরানি রাষ্ট্রপতির নাগরিকত্ব অধিকার বিষয়ক বিশেষ সহকারী হিসেবে দায়িত্ব পালন করেন।
মারিনা মাহাথির

দাতিন পাদুকা মারিনা বিনতি মাহাথির (জন্মঃ ৯ জুন ১৯৫৭) (Jawi: مارينا بنت محضير) একজন মালয়েশিয়ান সামাজিক-রাজনৈতিক কর্মী এবং লেখক। তিনি মালয়েশিয়ার ৪র্থ এবং ৭ম প্রধানমন্ত্রী মাহাথির বিন মোহাম্মদ এবং সিতি হাসমাহ মোহাম্মদ আলীর জ্যোষ্ঠ সন্তান। সাসেক্স বিশ্ববিদ্যালয় থেকে তিনি উচ্চশিক্ষা লাভ করেন।
মারিনা বিভিন্ন বেসরকারি সংগঠনের নেতৃত্ব দেন। তিনি একজন সামাজিক-রাজনৈতিক লেখক। এবং এসব বিষয়ে তিনি নিয়মিত লেখেন। ১৯৮৯ সাল থেকে দুই সপ্তাহ পরপর তিনি দ্যা স্টার পত্রিকায় নিয়মিত কলাম লেখেন। তার নিজের লেখা কিছু বইয়ে তার লেখা কলাম স্থান পেয়েছে। ২০০৩ সাল থেকে ২০১২ সাল পর্যন্ত তার কলামে লেখা নিবন্ধ নিয়ে দ্যা লেটার নামে একটি বই প্রকাশিত হয় যার ভূমিকা লিখে দিয়েছেন একজন ঐতিহাসি এবং বিজ্ঞানী, ডা. ফারিশ আ. নূর।
তিনি নারীদের অধিকার আদায়েও একজন সক্রীয় কর্মী। ২০০৬ সালে তিনি বলেন, মালয়েশিয়ায় নারীদের অবস্থা অনেকটা আফ্রিকার পিছিয়ে পড়া নারীদের মতো।
১৯৯৮ এবং ১৯৯৯ সালে মারিনা লিঙ্গ বৈষম্যের ইতি টানার ঘোষণা দেন।
২০০৯ সালে প্রকাশিত হওয়া মাহাথির মোহাম্মদকে নিয়ে বানানো ডকুমেন্টারিতে পরিবারের অন্যান্য সদস্যের সাথে তিনি এতে অংশ নেন।
২০১০ সালে, এইডস/এইচ আই ভি নিয়ে কাজ করার জন্য ইউএন পারসন অব দ্যা ইয়ার পুরস্কারে ভূষিত হন।
২০১৮ সালের জানুয়ারীতে, একজন মুসলিম পুরুষ একজন মুসলিম নারীকে হিজাব না পড়ার জন্য চোড় দেন। মারিনা এতে মন্তব্য করেন, ইসলামীকরণ প্রক্রিয়া মালয়েশিয়াকে সামনে ভোগাবে।
১৯৯৮ সালের ৭ জুন, মারিনা তারা সোসরোওয়ার্দিওকে বিয়ে করেন। তিনি একজন খ্যাতনামা চিত্রগ্রাহক। তাদের দুটি মেয়ে এবং একটি ছেলে রয়েছে।
এর আগে, তিনি দিদিয়ার রোসেইলিকে বিয়ে করেন, যিনি একজন ফরাসী নাগরিক। তাদের ইরিজা রোসেইলি নামে একজন কন্যা রয়েছে।
২০১৬ সালে, ফ্রান্স সরকার তাকে ন্যাশনাল অর্ডার অব দ্যা লিজিওন অব অনার পুরস্কারে ভূষিত করেন। মারিনা অষ্টম মালয়েশিয়ান হিসেবে এই পুরস্কার গ্রহণ করেন।
ইউনুস এমরে (টিভি ধারাবাহিক)

ইউনুস এমরে: আশকিন ইওলচুলুউ (বাংলা: ""ইউনুস এমরে: ভালোবাসার পথযাত্রা"") হল ২০১৫ সালে মেহমেদ বোজদাগ নির্মিত একটি তুর্কি‌ জীবনীভিত্তিক ঐতিহাসিক টিভি ধারাবাহিক, যার নাম ভূমিকায় অভিনয় করেছেন গোকান আতালায়। তুরস্কের টিআরটি ১ চ্যানেলে ২০১৫ সালের ১৮ই জুন ধারাবাহিকটির প্রথম পর্ব‌ সম্প্রচারিত হয়। ধারাবাহিকটি ১৪শ শতাব্দীর আনাতোলিয়ার সূফি কবি ইউনুস এমরের জীবনীকে কেন্দ্র করে নির্মিত, যিনি আনাতোলিয়ার সংস্কৃতিকে ব্যাপকভাবে প্রভাবিত করেছেন। সিরিয়ালটির মাধ্যমে দর্শকদের কাছে সুফি মতবাদকে ইতিবাচকভাবে দেখানোর চেষ্টা করা হয়েছে।